 Ẹgbẹ òṣìṣẹ so ìyanṣẹlódì rọ Iroyin to tẹ wa lọwọ sọ pe ẹgbẹ òṣìṣẹ gba lati so iyanṣẹlódì naa rọ lẹyin ti ijọba apapọ kọ iwe ranṣẹ si wọn pe ohun ṣetan lati bẹrẹ ijiroro pẹlu ẹgbẹ naa lori ẹkun owo to kere julọ fun oṣiṣẹ. Ijiroro naa yoo waye lọjọ kẹrin ati ọjọ karun un oṣu kẹwa. Ṣáàjú ni ẹgbẹ òṣìṣẹ lórílẹ-èdè Nàìjíríà lawọn yóò gùnlé ìyànṣẹlódì tí kò ní gbèdéke ìgbà tí yóò parí pẹlú bí wọn ti ṣe ti ẹsẹ bọ ṣòkòtò kan nàá pẹlú ìjọba àpapọ lórí àfikún owó oṣù wọn. Igun kejì ẹgbẹ òṣìṣẹ, Trade Union Congress lo kọkọ kéde pé òwúrọ ọjọ kẹtàdínlọgbọn, oṣù Kẹsàn án ni ìyanṣẹlódì nàá yóò bẹrẹ lẹyìn tí ìjọba apápọ kùnà láti tún ìpáde ìjíròrò lórí ẹkúnwó nàá ṣe ṣáàjú gbèdéke tí wọn fun un. Àwọn òsìsẹ gbélé wọn Ẹwẹ, akoroyin wa to wa ni ipinlẹ Rivers jabọ wi pe digbi ni wọn ti ile isẹ ijọba ati ile ise idajọ to fi mọ awọn ile ifowopamọ nilu naa. Nilu Ilorin nise ni awọn ọmọ ẹgbẹ osise duro wamuwamu lati ri wi pe ko si ẹni to sisẹ lawọn ile isẹ ijọba ti wọn si rọ awọn osisẹ lati tele asẹ iyansẹlodi naa. Ìsinmi bẹẹrẹ Akọwé ẹgbẹ TUC, Musa-Lawal Ozigi, sọ fún BBC pé ọsẹ méjì ni àwọn fún ìjọba láti ṣe ìpàdé tí wọn dádúró. Ó sọ pé ọdún 2017 ni ìjọba gbé ìgbìmọ kan kalẹ láti jíròrò lórí owó oṣù tuntun tí àwọn òṣìṣẹ n bèérè fún. Ṣùgbọn, ó ku díẹ kí iṣẹ parí ni Mínísítà fún ọrọ àwọn òṣìṣẹ, Chris Ngige, dá gbogbo ètò dúró. Ó ní ìrètí gbogbo òṣìṣẹ ni pé oṣù Kẹsàn án, ọdún 2018 ni wọn yóò bẹrẹ sí ì gba owó oṣù tuntun, ṣùgbọn tí ìjọba kọ láti ṣe àsẹparí iṣẹ lórí ọrọ nàá. Èyí ló sì mú kí á pinnu láti bẹrẹ ìyanṣẹlódì. Ozigi ní ìgbà tí ìjọba bá tó ṣe ohun tó yẹ kó ṣe ni àwọn yóò tó fi òpin sí ìyanṣẹlódì nàá. Bákan nàá ló késí gbogbo aráàlú pé kí wọn ra oúnjẹ púpọ sílé, àti pé kí ó yé wọn pé ìrọrùn gbogbo ènìyàn ni ẹgbẹ TUC n jà fún. Ẹgbẹ òṣìṣẹ orílè-èdè Nàìjíríà ti so Ìyanṣẹlódì ti wọn gùn le rọ lọjọ Aiku. : NLC: Ẹgbẹ òṣìṣẹ so ìyanṣẹlódì rọ 